# Toixó

El toixó o teixó (Meles meles) és una espècie de mamífer i el representant de la família dels mustèlids de morfologia més atípica. Les bandes fosques del cap el fan fàcilment identificable.
L'alimentació és molt variada: tota mena de fruits, arrels, tubercles, cucs de terra, grans coleòpters, catxaps, mel, ratolins, talpons, granotes, gripaus, serps, etc. A la tardor acumula grans reserves de greix, per això, pot viure molt de temps en dejú.

## Subespècies

* Meles meles arcalus (Miller, 1907). Creta (Grècia)
* Meles meles canescens (Blanford, 1875). Transcaucàsia i Iran
* Meles meles heptneri (Ogniov, 1931). Regions de la mar Càspia de Rússia
* Meles meles marianensis (Graells, 1897). Península Ibèrica
* Meles meles meles (Linnaeus, 1758). Europa Occidental
* Meles meles milleri (Baríxnikov, Puzatxenko i Abràmov, 2003). Sud-oest de Noruega
* Meles meles rhodius (Festa, 1914). Rodes (Grècia)
* Meles meles severzovi (Heptner, 1940). Turquestan, incloent-hi la Vall de Ferganà

## Distribució geogràfica

Es troba a Euràsia (incloent-hi el Japó) i les latituds 60 i 35. També és present al llarg de la costa pacífica asiàtica fins al Vietnam.

## Rastre

* Diposita les defecacions en uns forats que excava al sòl d'uns 20 cm de diàmetre i de 5 a 10 cm de profunditat, les latrines, que després no tapa. Les latrines més allunyades de les teixoneres serveixen per a marcar el territori.
* Les petjades marquen la planta del peu, els cinc dits i les ungles, que en les potes anteriors són molt llargues, d'aproximadament 1 cm.

## Impacte econòmic
### Positiu

Contribueix a controlar les poblacions d'alguns insectes, com les vespes, i petits mamífers, com l'eriçó. El pelatge s'utilitza per fer raspalls, i la pell per fer catifes.

### Negatiu

Produeix danys en els cultius agrícoles, i en els horts i jardins. Pot ser vehicle de transmissió de la tuberculosi als animals ramaders.

## Referències

* ↑ Entrada «Meles meles» de la Paleobiology Database (en anglès). [Consulta: 26 setembre 2023].
* ↑ «Toixó». Cercaterm. TERMCAT, Centre de Terminologia. Rev. 10/06/2023
* ↑ Mammal Species of the World (anglès)
* 1 2 3 4 5 www.nic.funet.fi (anglès)
* 1 2 3 4 5 6 7 Badger Pages Arxivat 2011-05-25 a Wayback Machine. (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ Abràmov, A. V. i Puzatxenko, A. I., 2006: Geographical variability of skull and taxonomy of Eurasian badgers (Mustelidae, Meles). Zoologičeskij žurnal, vol. 85, núm. 5, pàg. 641-655. ISSN 0044-5134. Moscou, Rússia.
* ↑ WildLife Online (anglès)
* ↑ Mammal Species of the World (anglès)
* ↑ Mammal Species of the World (anglès)
* ↑ «Meles meles». Catalogue of Life. (anglès)
* ↑ The Taxonomicon (anglès)
* ↑ BioLib (anglès)
* ↑ Mammal Species of the World Arxivat 2009-03-02 a Wayback Machine. (anglès)
* ↑ uBio (anglès)
* 1 2 3 4 Animal Diversity Web (anglès)

## Enllaços externs

* AnimalBase (anglès)
* Asturias Natural (castellà)
* Enciclopedia Virtual de los Vertebrados Españoles (castellà)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :